
	Sak 17/26
 
	Godkjenning av innkalling og referat (vedlegg 1 og 2)
Vedtak: Innkalling og referat godkjennes

	Sak 18/26
	Informasjon fra skolen og SFO: Skolen er stolt over å ha vunnet kr. 15000,- i Beintøft-premie og å ha fått ordføreren på besøk. Disse pengene blir fordelt på den enkelte klasse som kan gjøre en kjekk aktivitet som er sosialt fremmende. Nasjonale prøver gikk bra for 5.trinn, og 6. trinn har gjennomføre en lesetest (Oslo-prøven). Nå gjennomføres snart elevundersøkelsen på mellomtrinnet. Det er disse dager utviklingssamtaler for elevene og foresatte, og lærerne har også elevsamtaler. Verdien i perioden er identitet og kulturelt mangfold og det vil være en del læringsarbeid omkring denne verdien (LK20). Vi skal delta på Aftenbladets juletegnekonkurranse i november, noe som er blitt en fast tradisjon ved skolen.
Informasjon fra FAU: FAU orienterer om at de fortsetter med søkelyset på smarttelefon-fri barndom, og at de har fått flere underskrifter fra foresatt på de laveste klassetrinnene. Målet er at smarttelefoner ikke benyttes før ungdomsskolen. I tillegg har FAU et ønske om at elevenes bruk av sosiale medier også utsettes, og at det er bedre for foreldrene å stå samlet om reglene. Det ble informert om «hele Buøy leker» og at dette er et fint tiltak. Nå vil det være noen måneder med denne aktiviteten hver 14. dag, og det informeres i læringsplanen om tid og sted den aktuelle uken. FAU vil arrangere julefest i desember og kommer tilbake til tidspunkt og innhold om ikke så lenge. I forhold til alternativ samling den 14. desember foreslår FAU at denne kan være ute et sted, og husmannsplassen ble nevnt som et forslag. Informasjon om alternativ samling bør gis 2-3 uker i forkant av samlingen. Fra 2.november til 29.januar arrangerer FAU refleksvestkonkurranse, og denne er blitt sponset av BBE-trafikkskole. Premien for beste klasse er kr. 4000,- og i tillegg vil det være en individuell premie som blir trukket blant elever som har hatt på seg refleksvest hver dag i perioden. Den individuelle premien er to kinobilletter til den som vinner loddtrekningen.
Informasjon fra elevrådet: Elevene opplever god støtte fra lærerne, og at de får tilbakemeldinger som er motiverende. Det ble foreslått aktiviteter for klassene med Beintøft-premien, og elevene foreslo aktiviteter til den alternative samlingen den 14. desember. Elevene sier det er litt få synlige vakter i friminuttene til tider, og rektor opplyser at vaktene blir litt utvidet for lærerne framover. Se for øvrig referat fra møtet i elevrådet for mer detaljer.
Vedtak: Til orientering og videre oppfølging

	Sak 19/26
	Skolens økonomiske situasjon – til informasjon i møtet
Det ble vist en økonomioversikt for skolen i møtet. Skolen har god økonomi pr. nå, og kan derfor gjøre innkjøp til læringsarbeidet for elevene. Det vil muligens også bli nødvendig med en vikar en tid framover som vil medføre en kostnad. Rektor sender en rapport over skolens økonomi til kommunen hver måned.
Vedtak: Til orientering

	Sak 20/26
	Strategi for kvalitet i stavangerskolen. Videre drøfting av skole-hjem delen.
Strategi for kvalitet Skolen synes det er flott at FAU har laget en oversikt over skole-hjemsamarbeidet fra kvalitetsplanen, og vi drøftet hvordan denne kan brukes og hvor den skal være tilgjengelig for foresatte og skolen. Denne oversikten bør brukes i felles foreldremøter og den bør jevnlig tas opp i FAU-møtene.
Vedtak: Til orientering og videre oppfølging

	Sak 21/26
	Orientering om skolemiljøet, som fast sak i FAU og samarbeidsutvalget.
Det er noen få tiltaksplaner (5) på skolen nå, og dette dreier seg i hovedsak om elever som trenger å trygges i hverdagen av ulike årsaker. Skolen informerer alle ansatte om slike saker, og disse følges særlig opp i overgangssituasjoner og friminutt.
Vedtak: Til orientering og videre oppfølging

	Sak 22/26
	Eventuelt
Rektor informerte om at skolenes hjemmesider vil bli lagt ned, og FAU spurte om ny informasjonskanal for dem. Til dette er svaret fra skoleeier at de vil komme med en ny løsning om ikke så lenge. Vi ble også forespurt om hvordan status er for arbeidet med skolestruktur. Rektor svarte at dette skal tas opp i et rektormøte, og at eventuell ny informasjon vil bli gitt til FAU.

